stanford-oval/wikipedia huggingface dataset:
רפאל אלאשוילי
פעולות לזכרו

בעיר לוד בה התגורר ופעל נקרא על שמו "רחוב חכם רפאל", והוקם בית מדרש "תפארת רפאל". בנו, הרב אברהם אלאשוילי, הקים את הוצאת הספרים "מכון הספר - תפארת רפאל", העוסקת בהוצאת חיבורים תורניים שוניים מהספרות התורנית. תחת מסגרת זו מפעיל הרב אברהם את "הוועדה להנחלת שולחן ערוך הרב", המקיימת מדי שנה מבחן בהלכות נבחרות בשולחן ערוך הרב.
לקריאה נוספת

לשון חכמים מרפא, ספר המרכז חלק מדרשותיו. בהוצאת מכון הספר
החכם ששמר על הגחלת, עיתון כפר חב"ד, גיליון 1147, א' בתמוז ה'תשס"ה
הערות שוליים

↑  שבועון כפר חב"ד, גיליון 685, עמוד 97.
↑  הקהילה הגדולה ביותר של יהודים בגאורגיה באותו תקופה הייתה בעיירה קולאשי, הקהילה בעיירה מנתה כ-10,000 איש. 6 בתי כנסת פעלו בעיירה, הקהילה שמרה תורה ומצוות
↑  קריאת רחוב בעיר לוד על שם חכם רפאל אלאשוילי זצ"ל - באתר מכון "תפארת רפאל"
| --- | --- |
בקרת זהויות :  NLI: 987007302565405171  ISNI: 0000 0000 6936 4313  LCCN: no2014023299  VIAF: 97397984   WorldCat (עם VIAF): 97397984
אייטנה בונמטי

אייטנה בונמטי קונקה (בקטלאנית: Aitana Bonmatí Conca; נולדה ב-18 בינואר 1998) היא שחקנית כדורגל ספרדייה (קטלונית) המשחקת בעמדת הקשר בקבוצת ברצלונה. בונמטי זכתה עם נבחרתה בגביע העולם בכדורגל נשים ועם ברצלונה 3 פעמים בליגת האלופות, 5 פעמים באליפות ספרד, 6 פעמים בגביע המלכה. כמו כן זכתה בתארים אישים רבים נוספים. בשנת 2023 זכתה בפרס כדורגלנית השנה של אופ״א,כדורגלנית השנה של פיפ״א ובפרס כדור הזהב לנשים. בשנת 2024 זכתה בפרס אשת השנה בספורט של לאוריוס והייתה לכדורגלנית הראשונה שזוכה בתואר. בשנת 2024 זכתה בפרס  כדור הזהב לנשים.
קריירה > נעורייה ותחילת דרכה

בונמטי נולדה בסנט פרה דה ריבס, בקטלוניה, והחלה לשחק כדורגל בגיל 7 במועדון המקומי לבנים סי די ריבס. בגיל 14 לאור החוקים בספרד כשלא יכלה לשחק עוד עם בנים, חתמה בקבוצת הנשים של ברצלונה בלה מאסיה (אקדמיית הכדורגל של ברצלונה).
קריירה > ברצלונה (2016-)

בונמטי ערכה את הופעת הבכורה בקבוצה הבוגרת ב-18 ביוני 2016 במשחק הגביע מול ריאל סוסיאדד ואף בישלה שער במהלך המשחק.
עונת 2018–2019 נחשבת לעונת הפריצה שלה, במהלכה היא שחקה באופן סדיר בקבוצה במשחקיה בליגה. במהלך העונה אף שחקה בגמר ליגת האלופות הראשון שלה בהפסד 1–4 לליון.
ב-2019 חתמה על הארכת חוזה בברצלונה עד 2022 למרות התעניינות מבאיירן מינכן.
ב-2020 נבחרה כשחקנית השנה הקטלונית וכן זכתה בגביע המלכה עם ברצלונה לאחר שכבשה שער במהלך הגמר ונבחרה למצטיינת במשחק.
ב-16 במאי 2021 השתתפה בגמר ליגת האלופות השני שלה בקריירה מול קבוצת צ׳לסי האנגלית, במהלך המשחק היא כבשה את השער השלישי בדקה ה-21 מבישול של אלכסיה פוטאייס. המשחק נגמר בניצחון 0–4 ובזכייה של ברצלונה בגביע. בונמטי זכתה בתואר השחקנית המצטיינת במשחק הגמר.
ב-3 ביוני 2023 השתתפה בגמר ליגת האלופות הרביעי שלה בקריירה במשחק בו ניצחה ברצלונה את וולפסבורג הגרמנית 3-2 לאחר שהייתה בפיגור 0–2 במחצית. בונמטי בשלה את שער השיוון לפטרי.
ב-17 באוקטובר 2023 פורסם בעיתונות שבונמטי היא הזוכה בכדור הזהב לנשים לשנת 2023 לאחר שזכתה הן בליגת האלופות והן בגביע העולם בכדורגל נשים באותה שנה.
בעונת 2023-24 כבשה בונמטי שערים מכריעים, הן בחצי גמר ליגת האלופות מול קבוצת צ׳לסי האנגלית, והן בניצחון בגמר מול קבוצת ליון הצרפתית, בדרך לזכייה ב-4 תארים קבוצתיים באותה עונה.
ב- 16 בספטמבר 2024 חתמה בונמטי על הארכת חוזה בקבוצת ברצלונה עד 2028 -  בונמטי תקבל כמיליון יורו לעונה ובכך הפכה למשתכרת הגבוהה בענף .
ב- 28 באוקטובר 2024 זכתה בפרס כדור הזהב לנשים לשנת 2024
קריירה > נבחרת

בונמטי זומנה לסגל נבחרת ספרד בכדורגל נשים עד גיל 17. ב-2015 השתתפה באליפות אירופה לנשים עד גיל 17 וזכתה.
בנובמבר 2017 ערכה את הופעת הבכורה שלה בנבחרת הבוגרת כשנכנסה כמחליפה במוקדמות גביע העולם לנשים 2019 נגד אוסטריה.
באפריל 2019 כבשה את שער הבכורה בנבחרת במשחק ידידות מול אנגליה.
בונמטי זומנה לסגל הנבחרת באליפות אירופה בכדורגל נשים 2022 וכבשה שער בניצחון 1–4 על פינלנד, הנבחרת הודחה ברבע הגמר לזוכה אנגליה.
בונמטי זומנה לסגל הנבחרת לגביע העולם בכדורגל נשים 2023 בו זכתה נבחרתה, היא כבשה שער בשלב הבתים בניצחון מול קוסטה ריקה וכבשה צמד בשלב שמינית הגמר בניצחון 1–5 על נבחרת שווייץ.
חיים אישיים

המודלים לחיקוי של אייטנה הם צ׳אבי ואיינייסטה.
בונמטי לומדת לתואר בפעילות גופנית ומדעי הספורט באוניברסיטת רמון לול כהכנה לסיום קריירת הכדורגל שלה.
במרץ 2022 יצא לאור ספר אוטוביוגרפי שלה שנכתב ביחד עם העיתונאי כריסטיאן מרטין שכלל הקדמה מצ׳אבי.
ב-2024 השתתפה בסרט התיעודי של נטפליקס ״זה נגמר״ על פרשת רוביאלס.
סטטיסטיקה

| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | סה״כ> הופעות | סה״כ> שערים |
| --- | --- | --- | --- | --- | --- | --- | --- | --- |
| ברצלונה | 2016/2017 | ליגת העל הספרדית | 12 | 2 | 1 | 1 | 13 | 3 |
| ברצלונה | 2017/2018 | ליגת העל הספרדית | 15 | 0 | 3 | 0 | 18 | 0 |
| ברצלונה | 2018/2019 | ליגת העל הספרדית | 27 | 12 | 3 | 0 | 30 | 12 |
| ברצלונה | 2019/2020 | ליגת העל הספרדית | 20 | 5 | 4 | 2 | 24 | 7 |
| ברצלונה | 2020/2021 | ליגת העל הספרדית | 31 | 10 | 2 | 0 | 33 | 10 |
| ברצלונה | 2021/2022 | ליגת העל הספרדית | 16 | 8 | 0 | 0 | 16 | 8 |
| ברצלונה | 2022/2023 | ליגת העל הספרדית | 20 | 9 | 1 | 2 | 22 | 10 |
| ברצלונה | 2023/2024 | ליגת העל הספרדית | 24 | 8 | 0 | 0 | 24 | 8 |
| סך הכל | סך הכל | סך הכל | 165 | 54 | 14 | 5 | 179 | 59 |
תארים > קבוצתיים > ברצלונה

ליגת האלופות לנשים (3): 2020/2021, 2022/23, 2023/24
אליפות ספרד (5): 2019/2020, 2020/2021, 2021/2022, 2022/2023, 2023/24
גביע המלכה (6): 2017, 2018, 2020, 2021, 2022, 2024
גביע קטלוניה (4): 2016, 2017, 2018 ,2019
תארים > נבחרות

נבחרת ספרד בכדורגל נשים
גביע העולם בכדורגל נשים: 2023
נבחרת ספרד בכדורגל נשים עד גיל 19
אליפות אירופה בכדורגל נשים עד גיל 19: 2017
תארים > נבחרות > נבחרת ספרד בכדורגל נשים עד גיל 17

אליפות אירופה בכדורגל נשים עד גיל 17: 2015
תארים > אישיים

שחקנית הטורניר בגביע העולם בכדורגל לנשים : 2023
כדור הזהב לנשים: 2023, 2024
כדורגלנית השנה של אופ"א: 2022/23, 2023/24
כדורגלנית השנה של פיפ"א: 2022/23, 2023/24
שחקנית השנה של ליגת האלופות: 2022/23, 2023/24
נבחרת הטורניר של אליפות אירופה בכדורגל נשים 2022
נבחרת העונה של ליגת האלופות לנשים : 2020/21, 2022/23, 2023/24
השחקנית המצטיינת בגמר ליגת האלופות לנשים: 2020/21 2023/24
הערות שוליים

↑  Manasi Pathak, Aitana Bonmati And Spain Take Home 2024 Laureus World Sports Awards, Forbes (באנגלית)
↑  aitanabonmati, ביוגרפיה, באתר aitanabonmati.weboficial.net
↑  מונדו דפורטיבו, כתבה במונדו דפורטיבו, באתר www.mundodeportivo.com
↑  אופא, השחקנית המצטיינת בגמר ליגת האלופות 2021
↑  UEFA.com, Barcelona 3-2 Wolfsburg: Blaugrana comeback seals second Women's Champions League final win, UEFA.com, ‏2023-06-03 (באנגלית)
↑  Megan Feringa, Spain and Barcelona star set for Ballon d'Or triumph after World Cup glory, The Mirror, ‏2023-10-17 (באנגלית)
↑  שמרה על התואר: בארסה נשים זכתה באלופות, באתר ערוץ הספורט, 25 במאי 2024
↑  Agreement to extend Aitana Bonmatí's contract to 2028, www.fcbarcelona.com (באנגלית)
↑  Spanish Star Aitana Bonmatí Joins Million-Dollar Club, www.footboom1.com (באנגלית)
↑   https://m.one.co.il/Mobile/Article/24-25/3,5,135,0/475946.html?ref=hp
↑  מידע על אליפות העולם לנשים עד גיל 17, באתר הרשמי של אופ"א, 2018
↑  "Spain put five past Switzerland to reach last eight". BBC Sport (באנגלית בריטית). נבדק ב-2023-08-17.
↑  לראשונה בתולדותיה: נבחרת ספרד זכתה במונדיאל הנשים, באתר כלכליסט, 20 באוגוסט 2023
↑  Aitana Bonmatí: “Empieza a interesar que seamos visibles”, Mundo Deportivo, ‏2018-10-14 (בספרדית)
↑  Europa Press, Aitana Bonmatí: "Siempre quiero llegar más alto de donde estoy", www.europapress.es, ‏2019-11-10
↑  Aitana Bonmatí: Totes unides fem força, amazon.es
| נבחרת ספרד – גביע העולם בכדורגל נשים 2023 (מקום ראשון) |
| --- | --- | --- |
|  1 מיסה •  2 בליה •  3 אביירה •  4 פארדס •  5 אנדרס (ק) •  6 בונמטי •  7 גררו •  8 קלדנטיי •  9 גונסאלס •  10 הרמוסו •   11 פוטיאס •  12 ארננאדס • 13 סלון •  14 קודינה • 15 נבארו • 16 פרס • 17 רדונדו • 18 פראיואלו • 19 קרמונה • 20 גאלבס • 21 סורנוסה • 22 דל קסטיו • 23 קול • מאמן: וילדה |  1 מיסה •  2 בליה •  3 אביירה •  4 פארדס •  5 אנדרס (ק) •  6 בונמטי •  7 גררו •  8 קלדנטיי •  9 גונסאלס •  10 הרמוסו •   11 פוטיאס •  12 ארננאדס • 13 סלון •  14 קודינה • 15 נבארו • 16 פרס • 17 רדונדו • 18 פראיואלו • 19 קרמונה • 20 גאלבס • 21 סורנוסה • 22 דל קסטיו • 23 קול • מאמן: וילדה | ספרד |
| --- | --- |
בקרת זהויות :  BNE: XX6399917  GND: 1308089856  LCCN: no2024117868  VIAF: 5000165573929437800004   WorldCat (עם VIAF): 5000165573929437800004 
]
בונמטי במדי ברצלונה בהפסד בגמר ליגת האלופות 2019
מייקינג אוף

מייקינג אוף (מאנגלית: Making-of או Behind-the-scenes) היא גרסה לסרט או סדרת טלוויזיה או אף לוידאו קליפ אשר מציגה את צוות הצילום וההפקה ולא רק מושאי הצילום הסופיים. מונח זה דומה מעט לגרסת הבמאי, אך איננו קשור לנושא הצילום ולא תמיד נערך בידי הבמאי. לעיתים מתייחסים[דרוש מקור: מי?] לצילומים אלה כתת-ז'אנר חדש יחסית בעל אופי תיעודי.
מקור המונח הוא במנהגם של ליצנים להחליף את התלבושות מאחורי הוילונות של הופעות תיאטרון וכן העברה של שאר התפאורה, מה שמתבצע הרחק מעיני הקהל.[דרוש מקור]
צילומי סצנות של מאחורי הקלעים נוצרים בעיקר למען קידום מכירות והפצה של המוצרים ולעיתים היא נצפית רק בכונני בלו-ריי או ב-DVD של אותם סרטים וסדרות. בשנים האחרונות יותר סרטים ותוכניות מציגות את ההפקות והמניעים לכך, להם הם מקדישים זמן מסך קטן יותר, עם זאת במספר מקרים נוצרו סרטים שלמים של מאחורי הקלעים (כדוגמת סרטי שר הטבעות והסרט הארי פוטר: בחזרה להוגוורטס).
במהלך צילומים אלה נראים (לרוב במהלך ראיונות או הקלטות) המפיקים, השחקנים, הצלמים ושאר חברי הצוות בעודם מדברים על ההפקה, על הקשיים ועל הדילמות שהיו בצילום והמשחק, כשלרוב הם נמנעים מחשיפת סודות, ביקורות גלויות על ההפקה ומיחסים שליליים לצוות. מספר צילומי מאחורי הקלעים נוצרו כמעין פרודיות קומיות על הצוות, שאינם מכילים ראיון.
ישנן הופעות מוזיקליות שגם בהן ישנן סצנות ראיונות, אף שהן אינן נחשבות כ"קלעים" רגילים.[דרושה הבהרה]
ישנם אף מופעי פסטיבלים בהם מקרינים רק סצנות של "מאחורי הקלעים" מיוחדים.[דרוש מקור]
ראו גם

גרסת הבמאי
הערות שוליים

↑  "Special Features: DVD Extras". Videomaker.com. Retrieved 2017-07-11.
פשעי מלחמה במלחמת אוקראינה–רוסיה

פשעי מלחמה במלחמת אוקראינה–רוסיה הם מעשים הנחשדים כפשעי מלחמה, כמו טבח, אונס וירי ללא הבחנה באוכלוסייה חפה מפשע שבוצעו על ידי הרוסים במסגרת מלחמת אוקראינה–רוסיה ותועדו בסרטונים, תמונות ועדויות של עדים.
רקע

ב-24 בפברואר 2022 הודיע ולדימיר פוטין נשיא רוסיה על מבצע צבאי מיוחד באוקראינה, במטרה לכבוש את אוקראינה כולה או חלקים משטחה. המלחמה נפתחה יומיים לאחר הכרזת פוטין על "מבצע צבאי מיוחד" בחבל דונבאס שבמזרח אוקראינה. "מכת הפתיחה", שקדמה לפלישת כוחות הקרקע הרוסיים, כללה תקיפה באמצעות מטוסים וטילי שיוט, של שורת יעדים צבאיים ברחבי אוקראינה, כולל בעיר הבירה קייב וכן בערים אודסה, חרקוב, לבוב, דניפרו וערים נוספות.
בשלהי חודש מרץ, כחודש לאחר תחילת המבצע, החלו כוחות רוסיים לסגת מערים וכפרים שנכבשו על ידם לצורך היערכות להמשך המבצע, כתוצאה מכך נחשפו עדויות המעלות חשד לפשעי מלחמה רבים שבוצעו על ידי הרוסים בעת הלחימה.
עדויות על פשעי מלחמה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשלהי מרץ ותחילת אפריל 2022 נחשפו בשלל אמצעים מעשים הנחשדים לפשעי מלחמה, שביצע הצבא הרוסי באזורים שהיו בשליטתו באוקראינה מאז פתיחת המבצע. לפי העדויות, המעשים כוללים הרג רנדומלי של חפים מפשע שניסו לברוח מהקרבות, כולל נשים וילדים, הוצאות להורג ברחוב של גברים בחשד שהם מרגלים או חיילים, מעצר ועינויים של חשודים בריגול שהסתיימו ברצח. כמו כן, הם כוללים גם מקרים של אונס נשים וביזה בקנה־מידה נרחב, כולל פריצה שיטתית לדירות ולחנויות.
האירועים, שארגוני זכויות אדם וממשלות במערב מגדירים כ"פשעי מלחמה", התנהלו לפי העדויות כבר מימיה הראשונים של המלחמה באוקראינה. עם נסיגת חיילי הצבא הרוסי במהירות מאזורים בצפון ובצפון־מזרח המדינה, כדי להתארגן מחדש על אדמת רוסיה ובלארוס, נחשפו מעשים רבים הנחשדים כפשעי מלחמה.
בנוסף, מעדויות של אזרחים אוקראינים עולה כי רוסיה מפעילה "מחנות סינון" אליהם נלקחים אזרחים אוקראינים בערים שנכבשו על ידי צבא רוסיה. לאחר הסינון הראשוני, מועברים חלק גדול מהאזרחים האוקראינים לאוטובוסים המעבירים אותם לשטחי רוסיה ללא שניתנה להם אפשרות להתנגד.
ב-7 באפריל דיווחה רשת התקשורת BBC שכוחות הצבא הרוסי השתמשו בתושבי כפר בצפון אוקראינה כמגינים אנושיים במהלך מתקפות נגד של הכוחות האוקראינים.
ב-9 באפריל נטען על ידי אוקראינה שצבא רוסיה הפציץ תחנת רכבת בשעה שהייתה עמוסה באלפי אזרחים. מושל מחוז דונייצק שבחבל דונבאס מסר כי לפחות 50 בני אדם, בהם חמישה ילדים, נהרגו במתקפה על תחנת רכבת, שהייתה עמוסה באזרחים שביקשו להימלט משם למערב אוקראינה. בנוסף דיווחה אוקראינה על 132 גופות שנמצאו בעיירה מקריב (Makariv) סמוך לבירה קייב, וטענה שהתבצע שם טבח נוסף מלבד טבח בוצ'ה.
במרץ 2023 חוקרים מאוניברסיטת ייל שבארצות הברית פרסמו דו"ח בו נטען כי רוסיה החזיקה לפחות 6,000 ילדים אוקראינים, וככל הנראה רבים נוספים, באתרים בחצי האי קרים וברוסיה שנראה היה שמטרתם העיקרית הייתה חינוך פוליטי מחדש.
עדויות על פשעי מלחמה > הטבח בבוצ'ה

בתחילת אפריל פורסמו עדויות רבות המצביעות על טבח שהתבצע בעיירה בוצ'ה, השוכנת בין הפרבר העירוני אירפין שמצפון מערב לקייב, לבין העיירה הוסטומל, שבה התנהלו קרבות עזים מול כוחות רוסים, שניסו להשתלט על שדה התעופה במקום כדי להיעזר בו למתקפת־בזק על קייב, בחוסר הצלחה.
עדויות על פשעי מלחמה > הטבח בבורודיאנקה

טבח בורודיאנקה היה פשע מלחמה שעל פי החשד בוצע על ידי הכוחות המזוינים של הפדרציה הרוסית בעיירה בורודיאנקה, שאוכלוסייתה האזרחית הופגזה באופן מכוון על ידי הכוחות הרוסים במהלך חודש מרץ 2022.
עדויות על פשעי מלחמה > הספארי האנושי בחרסון

העיר חרסון נכבשה על ידי רוסיה בשנת 2022 במסגרת הפלישה הרוסית לאוקראינה, אך שוחררה מאוחר יותר על ידי הצבא האוקראיני. מיד לאחר שחרורה פתחו הכוחות הרוסים בקמפיין טרור הכולל שימוש מכוון בכטב"מים כנגד האוכלוסייה האזרחית של העיר. כלי הטיס הזעירים משמשים את הכוחות הרוסים ל"ציד" של אזרחים באמצעות הטלה של רימונים, חומרי תבערה וחומרי נפץ בשכונות מגורים, פארקים, תחנות אוטובוסים ואמצעי תחבורה אזרחיים. רבים מהכטב"מים נרכשים באמצעות גיוס המונים על ידי אזרחים רוסים, וחיילים רוסים חולקים עמם את צילומי הכטב"מים ותיעוד אירועי הטרור כדי שיוכלו "לראות את התמורה על השקעתם".
חקירת בית הדין הפלילי הבין לאומי

כבר ב-25 בפברואר 2022, יום לאחר תחילת הפלישה הרוסית לאוקראינה, הצהיר תובע בית הדין הפלילי הבין-לאומי, כרים קאן, כי בית הדין הבין-לאומי יכול "להפעיל את סמכות השיפוט שלו ולחקור כל מעשה של רצח עם, פשע נגד האנושות או פשע מלחמה שבוצעו בתוך אוקראינה". חאן הצהיר ב-28 בפברואר כי בכוונתו לפתוח בחקירה מלאה וכי הוא ביקש מהצוות שלו "לפעול לשימור ראיות". הוא הצהיר שיהיה מהיר יותר לפתוח את החקירה באופן רשמי אם מדינה החברה בבית הדין הפלילי הבין-לאומי תבקש חקירה באופן רשמי, לפי סעיף 13(א) של אמנת רומא.
ראש ממשלת ליטא, אינגרידה שימוניטה, הצהירה ב-28 בפברואר כי ליטא ביקשה לפתוח את החקירה. ב-2 במרץ 2022, חאן הצהיר כי קיבל פניות מ-39 מדינות, מה שאפשר לו לפתוח בחקירה לפי סעיף 14 של אמנת רומא. חאן הצהיר כי הפרקליטות כבר "זיהתה מקרים פוטנציאליים". ב-11 במרץ, יפן וצפון מקדוניה הצטרפו לפניות, והעלו את מספר המדינות הפונות ל-41.
ב-13 באפריל הגיע לקייב כרים קאן, התובע הראשי של בית הדין הפלילי הבין-לאומי בהאג, ונפגש עם התובעת הראשית בנוגע לגיבוש התביעה נגד רוסיה בבית הדין. באותו היום נפתחה חקירה רשמית בנוגע לאירועים בבוצ'ה, בשיתוף חוקרים מצרפת.
תגובות בעולם לעדויות

שר החוץ האמריקאי אנתוני בלינקן אמר בראיון לרשת CNN: "אמרנו עוד לפני שהפלישה, שרוסיה עלולה לבצע זוועות, אחרי הפלישה כבר הבהרנו שהכוחות הרוסיים מבצעים פשעי מלחמה. הדבר החשוב ביותר הוא שלא נישאר אדישים לזה ולא ניתן לזה לעבור. כל עוד התוקפנות הרוסית נמשכת, המראות האלה הם המציאות היומיומית באוקראינה. זה חייב להיפסק".
קנצלר גרמניה אולף שולץ קרא לשפוך אור על "פשעי הצבא הרוסי נגד אזרחים באוקראינה".
שר החוץ הישראלי יאיר לפיד מסר כי "אי אפשר להישאר אדיש אל מול התמונות המחרידות שהתגלו בעיר בוצ'ה בסמוך לקייב, אחרי שהצבא הרוסי עזב את המקום. פגיעה מכוונת באוכלוסייה אזרחית היא פשע מלחמה ואני מגנה אותה נחרצות".
ראו גם

פשע מלחמה
הערות שוליים

1 2  אסף אוני, ‏גוויות כפותות, קברי אחים ואונס: נחשפות העדויות ממעשי הצבא הרוסי באוקראינה, באתר גלובס, 4 באפריל 2022
↑  זוועות באוקראינה. הרוסים מפעילים "מחנות סינון"?, באתר ערוץ 7, 5 באפריל 2022
↑  דיווח: הרוסים השתמשו באזרחים כמגינים אנושיים, באתר ערוץ 7, 7 באפריל 2022
↑  ynet והסוכנויות, 50 הרוגים בהפצצה בתחנת רכבת צפופה באוקראינה: "לרשע של רוסיה אין גבולות", באתר ynet, 8 באפריל 2022
↑  ynet, חשד לעוד טבח ליד קייב: "132 איש הוצאו להורג"; ג'ונסון נפגש עם זלנסקי, באתר כלכליסט, 9 באפריל 2022
↑   דו"ח: רוסיה החזיקה כ-6,000 ילדים אוקראינים במחנות לחינוך מחדש בשטחה, באתר הארץ, 15 בפברואר 2023
↑   בית הדין הפלילי הבינלאומי הוציא צו מעצר לפוטין בגין פשעי מלחמה, באתר TheMarker‏, 17 במרץ 2023
↑  תובע הראשי של בית הדין בהאג: "אוקראינה היא זירת פשע", באתר ערוץ 7, 13 באפריל 2022
↑  ירון אברהם, ‏זעזוע בעולם מהטבח שנחשף בבוצ'ה: "אגרוף בבטן", באתר ‏מאקו‏, 3 באפריל 2022
קונסטנטין (אלג'יריה)

| --- | --- |
סמל קונסטנטיןסמל קונסטנטין
גשר סידי מ'סיד בעיר
גשר סידי מ'סיד בעיר
 מדינה:  אלג'יריה אלג'יריה
 על שם:  קונסטנטינוס 
 שטח:  2,288 קמ"ר
 גובה:  626 מטרים
 אוכלוסייה:  ‏
  ‑ בעיר:  465,138 (2012)
 קואורדינטות:  36°21′N 6°36′E﻿ / ﻿36.350°N 6.600°E﻿ / 36.350; 6.600
 אזור זמן:  UTC+1
 http://www.wilaya-constantine.dz/
  מפת מיקום  מפה מפורטת   (למפת אלג'יריה מוגדלת) אלג'יר אוראן תלמסאן אל-ואד תמנראסת טינדוף מרוקו ספרד תוניסיה לוב ניז'ר מאלי מאוריטניה הים התיכוןקונסטנטין(למפת אלג'יריה רגילה) אלג'יר אוראן תלמסאן אל-ואד תמנראסת טינדוף מרוקו ספרד תונ. לוב ניז'ר מאלי מאור. הים התיכוןקונסטנטין  he tabBackground:;tabBorder:#aaa;defaultTab:0;
 
קונסטנטין (בערבית: قسنطينة, קסנטינה; בברברית: ⵇⵙⴻⵏⵟⵉⵏⴰ; בצרפתית: Constantine) היא עיר ומחוז בצפון-מזרח אלג'יריה. אוכלוסיית העיר מונה כ-350,000 תושבים והיא השלישית בגודלה במדינה, אחרי אלג'יר ואוראן. העיר מרוחקת 60 ק"מ מחופי הים התיכון.
העיר קרויה על שמו של הקיסר הרומאי קונסטנטינוס, אשר בנה אותה מחדש בימי שלטונו. שמה הקודם היה סירט או קירטה. העיר חרוצה בגאיות עמוקים הנחצים על ידי גשרים ואמות מים רבים (כמו גשר באב אל-קנטרה).
בעיר קבור עבד אל-קאדר אל-ג'זאירי, גיבור לאומי אלג'יראי.
בעת העתיקה התקיימה באזור העיר קירתא או כרטן, שהייתה מושבה פיניקית.
יהודים בקונסטנטין

בקונסטנטין שנקראה בעבר בוריון או סירט, היה בית כנסת מפואר שעל פי המסורת נוסד בזמן שלמה המלך ויש אומרים שהיה מעין מקדש. על פי מסורת זו, ספקו יהודי בוריון ברווזים לשלמה המלך.
עם גלי ההגירה מספרד בעקבות פרעות קנ"א נוסדה בעיר קהילה חשובה שזכתה לכינוי "ירושלים הקטנה". בתקופה זו נודעו בה הרבנים רבי יוסף מניר, רבי מימון נג'אר, רבי יוסף זימרון ועוד. בראש הקהילה היו רבנים חשובים דוגמת סידי פרג' חלימי. בעיר זו גם נולדו הפיזיקאי היהודי, חתן פרס נובל לפיזיקה לשנת 1997, קלוד כהן-טנוג'י, ואנריקו מסיאס, אמן וזמר הבולט בסגנונו המיוחד. שני אישים אלה חיים בצרפת, ובה פתחו את מרבית דרכם המקצועית. גם אלפרד נקש, אלוף השחייה ששרד באושוויץ, נולד וגדל בעיר הזו.
ב-3 באוגוסט 1934 נרצחו 25 מיהודי קונסטנטין על ידי שכניהם המוסלמים. כל יהודי העיר עזבוה בשנות השישים כאשר הצרפתים עזבו את אלג'ריה, ורובם היגרו לצרפת.
ערים תאומות

צרפת גרנובל, צרפת
תוניסיה סוסה, תוניסיה
הערות שוליים

↑  "General View, Constantine, Algeria". World Digital Library. 1899. נבדק ב-2013-09-26.
↑  נחום סלושץ, האי פלאי, דביר 1957
| --- | --- |
בקרת זהויות :  NLI: 987007557868405171  BNE: XX462039  GND: 4090536-6  LCCN: n87127972  NKC: ge629185  SUDOC: 027297764  VIAF: 125580714   WorldCat (עם VIAF): 125580714 
ערך זה הוא קצרמרבנושא אלג'יריה ובנושא יישובים בצפון אפריקה. אתם מוזמנים לתרום לוויקיפדיה ו.
התפלגות נורמלית

| --- | --- |
 פונקציית צפיפות ההסתברות
 
 פונקציית ההסתברות המצטברת
 
 מאפיינים
 פרמטרים:   \ \mu  התוחלת,  \ \sigma  סטיית התקן.
 תומך:   \ {\mathbb {R}}
 פונקציית צפיפות הסתברות (pdf):   {\frac {1}{\sigma {\sqrt {2\pi }}}}\;\exp \left(-{\frac {\left(x-\mu \right)^{2}}{2\sigma ^{2}}}\right)\!
 פונקציית ההסתברות המצטברת (cdf):   {\frac {1}{2}}\left(1+\mathrm {erf} \,{\frac {x-\mu }{\sigma {\sqrt {2}}}}\right)\!
 תוחלת:   \ \mu 
 סטיית תקן:   \ \sigma 
 חציון:   \ \mu 
 ערך שכיח:   \ \mu 
 שונות:   \ \sigma ^{2}
 אנטרופיה:   \ln \left(\sigma {\sqrt {2\,\pi \,e}}\right)\!
 פונקציה יוצרת מומנטים (mgf):   M_{X}(t)=\exp \left(\mu \,t+{\frac {\sigma ^{2}t^{2}}{2}}\right)
 פונקציה אופיינית:   \Phi _{X}(t)=\exp \left(\mu \,i\,t-{\frac {\sigma ^{2}t^{2}}{2}}\right)
 צידוד:   \ 0
 גבנוניות:   \ 0
התפלגות נורמלית היא התפלגות חשובה ביותר בסטטיסטיקה תאורטית וביישומיה בכל תחומי המדע. חשיבותה הרבה נובעת ממשפט הגבול המרכזי, לפיו הממוצע של משתנים בלתי תלויים בעלי אותה התפלגות, לאחר תקנון מתאים, מתכנס בהתפלגות אל ההתפלגות הנורמלית. לכן מופיעה התפלגות זו בכל מקום בו לוקחים ממוצע של משתנים רבים, כגון גובה ממוצע של אנשים באוכלוסייה, ממוצע טעויות מדידה מקריות במדידות חוזרות של אותו גודל, וכדומה. מדדים פסיכומטריים שונים, כגון מבחן מנת משכל, מתוכננים בכוונה תחילה להתפלג באופן נורמלי.
ההתפלגות הנורמלית הסטנדרטית (קרויה גם התפלגות Z) היא השימושית ביותר במשפחת ההתפלגויות הנורמליות.
על ידי מתיחה (כלומר, הכפלה בקבוע) והזזה (הוספת קבוע) של משתנה מקרי בעל התפלגות נורמלית סטנדרטית, מתקבלת משפחה כללית יותר של התפלגויות, שכל אחת מהן היא התפלגות נורמלית. זוהי דוגמה למשפחה מעריכית של התפלגויות. בתוך המשפחה, אפשר לזהות התפלגות נורמלית מסוימת על-פי שני פרמטרים: התוחלת והשונות שלה. להתפלגות הנורמלית הסטנדרטית יש תוחלת 0, ושונותה 1.
ההתפלגות הנורמלית נקראת גם גאוסיאן על שמו של קרל פרידריך גאוס, וגם עקומת הפעמון, משום שהגרף של פונקציית הצפיפות שלה מזכיר בצורתו פעמון.
היסטוריה

המתמטיקאי אברהם דה מואבר הציג את ההתפלגות הנורמלית לראשונה בשנת 1733 בספרו "תורת הסיכויים" ("The Doctrine of Chances") כקירוב להתפלגות הבינומית עבור מספר גדול של דגימות (מאמרו בעניין התגלה רק ב-1924). לפלס השתמש בעקומה הנורמלית לתאר "התפלגות של שגיאות" בשנת 1783.
את ההתפלגות הנורמלית כפי שאנחנו מכירים כיום הציג קרל פרידריך גאוס בספרו משנת 1809 "תורת התנועה של הגופים השמימיים הנעים סביב השמש בחתכים חרוטיים", שהכיל גם תרומות חשובות רבות אחרות למתמטיקה ואסטרונומיה. עבודתו של גאוס על ההתפלגות הנורמלית הניחה את הבסיס לפיתוח שיטות סטטיסטיות וממשיכה להיות בשימוש נרחב ונחקר כיום.
גאוס השתמש בהתפלגות הנורמלית לניתוח מידע אסטרונומי ב-1809. המדען הבלגי אדולף קטלה הראה כי התפלגותם של משתנים רבים (כגון גובהו של אדם) היא נורמלית.
מאפיינים מתמטיים > פונקציית הצפיפות

פונקציית הצפיפות של התפלגות נורמלית בעלת תוחלת  \mu  ושונות  \sigma ^{2} היא :
זוהי פונקציה סימטרית סביב התוחלת, ובעלת שתי נקודות פיתול במרחק סטיית תקן אחת מן הממוצע, כלומר בנקודות  \ \mu \pm \sigma . את העובדה שמשתנה מקרי  \ X הוא בעל התפלגות כזו, מקובל לציין בסימון  X\sim N(\mu ,\sigma ^{2}).
במקרה המיוחד של ההתפלגות הנורמלית הסטנדרטית  X\sim N(0,1), מתקבלת הפונקציה
מאפיינים מתמטיים > פונקציית ההתפלגות המצטברת

פונקציית ההתפלגות המצטברת, או הסיכוי שמשתנה מקרי  \ X יקבל ערך קטן או שווה ל- \ x נתון, שווה ל-
כדי לחשב את ערכי פונקציית ההתפלגות המצטברת בעלת פרמטרים  \ (\mu ,\sigma ^{2}) כלשהם, די בידיעת ערכיה של פונקציית ההתפלגות המצטברת הסטנדרטית, משום שאם  \ X\sim N(\mu ,\sigma ^{2}) ניתן להגדיר משתנה מקרי חדש  \ Z={\frac {X-\mu }{\sigma }} ולגביו יתקיים  \ Z\sim N(0,1). לכן, מתקיים:
\ \Phi (x) - מסמל את פונקציית ההתפלגות המצטברת של משתנה נורמלי סטנדרטי.
בשל תכונות הסימטריה של ההתפלגות הנורמלית, בדרך כלל לא נתונים ערכיה השליליים של ההתפלגות הסטנדרטית בטבלאות המשמשות למציאתה. כדי למצוא אותם משתמשים בזהות:  \ \Phi (-x)=1-\Phi (x).
הפונקציה  \ \Phi (x) איננה פונקציה אלמנטרית (כלומר, היא אינה מתקבלת מהרכבה סופית של פולינומים, פונקציית האקספוננט והפונקציות הטריגונומטריות, והפונקציות ההפוכות להם). משום כך, כמעט כל ספר העוסק במבחנים סטטיסטיים כולל גם טבלה המכילה את הערכים המקורבים להתפלגות הנורמלית הסטנדרטית, שחושבו בשיטות נומריות. הקירוב הבא שימושי למדי כאשר z גדול:
תכונות ההתפלגות

ההתפלגות מתפרשת על פני כל הישר הממשי.
ההתפלגות היא סימטרית וחד-שיאית (יונימודלית).
התוחלת, החציון והשכיח מתלכדים בציר הסימטריה.
אם נתון משתנה מקרי  X\sim N(\mu ,\sigma ^{2}) ו-  \ a,b מספרים ממשיים, אזי:  aX+b\sim N(a\mu +b,\,a^{2}\sigma ^{2}).
אם  X\sim N(\mu _{X},\sigma _{X}^{2}) ו-  Y\sim N(\mu _{Y},\sigma _{Y}^{2}) משתנים מקריים, בלתי תלויים, אז סכומם מתפלג נורמלית עם הפרמטרים  U=X+Y\sim N(\mu _{X}+\mu _{Y},\sigma _{X}^{2}+\sigma _{Y}^{2}) או  U=X-Y\sim N(\mu _{X}-\mu _{Y},\sigma _{X}^{2}+\sigma _{Y}^{2}).
אם X,Y משתנים נורמליים סטנדרטיים ובלתי תלויים, אז הצירופים הליניאריים  \ aX+bY,cX+dY בלתי-תלויים אם ורק אם וקטורי המקדמים מאונכים, כלומר  \ ac+bd=0.
פיזור ערכי ההתפלגות - החוק האמפירי: 68.26% מן הערכים נמצאים במרחק של לא יותר מציון תקן אחד מהממוצע (ציר הסימטריה). במרחק של עד שני ציוני תקן (z=2) נמצאים 95.44% מהערכים ובמרחק עד שלושה ציוני תקן נמצאים 99.74% מהערכים - רק ב-0.26% יהיה ציון התקן גבוה מ-3.
גרף ההתפלגות נודע גם בשם "גרף פעמון" או "פעמון גאוס", שכן כאשר הוא משורטט בתור גרף המציין את מספר הערכים בכל תחום, מקבלת העקומה צורה דמוית פעמון - גבוהה במרכזה ונמוכה בשני צדדיה. צורת הפעמון מוכתבת על ידי הממוצע וסטיית התקן של ההתפלגות.